רון נשר

רון נשר (נולד ב-25 באוגוסט 1983; מוכר בשם הבמה SkyDaMac או סקיי) הוא ראפר, כותב שירים ומלחין ישראלי. נשר ידוע בהופעתו החיצונית, והוא מאפר חצי מפניו כדי לשוות לו את מראה ה"ג'וקר". נולד בשם רן מנשרוב בתל אביב, והוא גדל ולמד ברמת גן. שינוי השם נעשה בהמלצת רבנים בעקבות אירוע שהתרחש כאשר היה נשר בגיל 16, ובו בנסיעה חזרה מחופשה בים המלח אמו סטתה עם מכוניתם מהכביש, כדי לחמוק מפגיעה חזיתית ברכב אחר שעקף אותם. נשר הוא בעל תואר ראשון בלימודי תקשורת ויחסים בינלאומיים מהאוניברסיטה הפתוחה. בצה"ל שירת כאפסנאי בביסנ"מ 883. את הכינוי "Sky" הוא קיבל מהראפר SHI 360 (שי 360) בתחילת דרכו. ב-2007 הוציא את השיר הראשון שלו, "לא בא סתם" ביחד עם הרכב "היאמאנז". ב-2008 התארח באלבום "In It for the Change" של סניקס בשיר "5 Mic’s" יחד עם בוסקילז, שי 360 וסאבלימינל. לאחר שירותו הצבאי במערך הנ"מ של חיל האוויר נשר החל את דרכו בלייבל "א.מ.ת" של הראפר שי 360 ואף השתתף באלבום האוסף של הלייבל שנקרא "מהמוקד אל הרחוב", שיצא בשנת 2009. לאחר מכן, ב-2010 ייסד את הרכב "האידיוטים", יחד עם עומרי "69" סגל, איזי, ורון בי. בשנת 2011, פרסמו ההרכב את המיקסטייפ "מי אדיוט?". בשנת 2012 חתם רון בחברת התקליטים "משפחת תאקט" עם הראפרים סאבלימינל, הצל, סטטיק ועוד. ב-2014 כתב נשר לאליעד נחום את השירים "מקלט", "סימן", ו"את" מהאלבום "סימן". ב-2015 העלה נשר לעמוד היוטיוב שלו את הסינגל "#דוביגל" בו הוא מארח את סטטיק ובן-אל תבורי. השיר זכה להצלחה רבה והגיע לרשימת 50 הסרטונים הישראלים הנצפים ביותר ביוטיוב. זמן מה לאחר יציאת השיר סטטיק ובן-אל יצאו לקריירה משלהם כצמד. בתחילה נהג נשר לפרגן לצמד, אך בראיונות מסוימים סטטיק ובן-אל סיפרו כי לא נשר הוא זה שיצר את החיבור ביניהם, לכן יצא נשר נגדם. ב-2017 הוציא נשר את הסינגל "משפט משיר" אשר נכתב במקור לאליעד נחום על פי שמות של יצירות ישראליות בעבר ובהווה, בדומה לשירו של אליעד, "מתוק כשמרלי", בו מוזכרים שמות של אמנים ישראלים. נשר אמר כי אם יגיע השיר לכ-50 מיליון צפיות באתר יוטיוב, השיר יצבור כ-250,000 שקלים והכסף יועבר לעמותת "תקווה ומרפא". בנוסף נשר הצהיר בריאיון לתוכנית "הצינור" כי אם תוך שלושה חודשים השיר לא יגיע לכ-50 מיליון צפיות באתר יוטיוב הוא יפרוש מעולם המוזיקה. הניסיון לא צלח ונכון למאי 2019 השיר עומד על כ-2.6 מיליון צפיות, אך נשר לא פרש. ב-ינואר 2018 הוציא נשר את הסינגל שלו "#לירזובתאל", מתוך החלק הראשון של האלבום הכפול שלו "אינלונימוס", השיר הוא דיס על הצמד הפופולרי, סטטיק ובן-אל תבורי. את השיר הפיק עמרי סגל. הבית הראשון והבית השני של השיר הם קטעים מסרטון שנשר פרסם 3 שנים קודם לכן בשם "אם יש לכם אומץ כנסו!". ב-8 באפריל הוציא נשר את הסינגל "אין קדוש בכנען", מתוך החלק השני של האלבום הכפול שלו "ראש העיינשטיין", השיר מביע ספקות בקיומו של האל, בנוסף, על הפוליטיקה והמצב במדינת ישראל. ב-1 במאי 2018, יום הפועלים, השיק נשר באופן רשמי את אלבום הבכורה הכפול שלו "ראש העיינשטין/אינלונימוס". ביוני 2018 פרסם נשר בעמוד האינסטגרם שלו כי קיבל מספר התראות בגין הפרת זכויות יוצרים מאת המפיק שלו לשעבר, ירון דהאן, בעקבות כך הודיע נשר כי הערוץ שלו עומד להיסגר בתוך שבעה ימים מרגע העלאת הפוסט. לבסוף, השירים שנמחקו חזרו. באותו חודש הוציא נשר דיס על הראפר פלד בשם "פ.ל.ד = פתחתי לך ד'תחת", מילות השיר לקוחות בחלקן משיר שהוציא כמה שנים לפני כן בשם "Wax". בתחילת 2019 חתם בסוכנות טינק בניהול יניב ויצמן, במסגרת השתתפותו בסוכנות הוציא 3 שירים ביחד עם היוטיוברים רז ספני, בן קיסר ולאון ויואב. ב-7 באפריל 2019 הוציא את השיר "רוצה את הכל", בו הוא מארח את הזמר חן כהן. בשיר מדבר נשר על הרצון שלו להצלחה כנגד כל הסיכויים, וחושף צדדים בו שטרם נחשפו, כמו בריונות שחווה וחוסר היכולות להרגיש שייך בשום מסגרת, השיר זכה להצלחה רבה וצבר בשבוע הראשון ליציאתו מיליון צפיות. בינו׳ 2019 התארח בשיר "רוקדת" של הזמר פאר טסי, שכחלק מהשיר הוא עצמו כתב. באוגוסט 2019 הוציא את השיר "דברו עליי". באותו חודש הוציא יחד עם אופיר מלול ואודימן שיר בשם "דודו פארוק", השיר קרוי על שמו של הראפר והשחקן הישראלי דודו פארוק. בדצמבר 2019 הוציא את השיר "שקיות של זבל". באוגוסט 2020 הוציא את הדיס "רק ראפ" עם הראפר TOB, שבו הם תוקפים את תעשיית המוזיקה והראפ בישראל. בינואר 2020 הוציא את השיר "אני על זה" בשיתוף הזמר ליברה. במרץ, השתתף בשירו של גדי פיינגולד, "ענק" מתוך האלבום "אבדת בת מלך" המבוסס על סיפורו של רבי נחמן מברסלב, שהופק בשיתוף פעולה של פיינגולד עם המפיק עידו מימון. ביולי, הוציא את השיר "לא יכול עליי", יחד עם הזמר ג'קו אייזנברג. באוגוסט, הוציא את השיר "קליק", יחד עם הזמר כפיר צפריר. ביולי 2021 השתתף בשירם של סטטיק ובן-אל תבורי, "אורות", מתוך אלבומם, "שבעה ירחים", שיצא לאחר סכסוך של מספר שנים בין הראפר לצמד. ביוני 2021 יצר רון את הרימקס לשיר "בארכה" יחד עם הראפרים רוישה, שרק, צוקוש, ויק, וחביביאן, עם עיתונאי ההיפ הופ מתן שרון. באוג׳ 2021 יצר רון את הרמיקס לשיר "עובדות" עם הראפרים וויב איש, צוקוש, ורוישה. בפבר׳ 2021 התארח רון ברמיקס "שלאקות" עם הראפרים שרק, צוקוש, עדן נהרי, הפנר, ביג סאזו, מיכאל סוויסה ובסטשי. במאי 2022 התארח רון בשיר "אגרופים" כחלק מהאלבום של הראפר אודימן. בנוב׳ 2022 התארח רון בשיר "חברים מזויפים" של הראפר שרק כחלק מאלבומו של שרק "רילקסי". בדצמבר 2023 הוציא את הדיס "DONDA VISION" על הראפר Kanye West עקב אמירותיו האנטשימיות בנגד מדינת ישראל והיהודים. ב-6 בפברואר 2024, יצא לאור שיתוף פעולה בין אלמוג טבקה לנשר בשם "שחור בהיר". ביוני 2024 יצא הסינגל "תגידי" עם הזמר דודי בוזגלו לרגל 50 שנה ליציאת הסרט "חגיגה בסנוקר". בשנת 2014 עבד נשר כשדרן בתחנת הרדיו רדיו דרום, והעביר פינה של חיקויים לידוענים שונים. בשנת 2019 פתח את ערוץ היוטיוב "2Real4Real", בו הוא מפרסם פודקאסטים בהם הוא עוסק בנושאים שונים. בדצמ׳ 2019 פתח את ערוץ היוטיוב "פמלא" כחלק מסדרת הפודקאסטים של רון "פמלא" יחד עם היוצר "אייל יוסף", ונכון ל-2024 הלייבים של רון משודרים בערוץ זה. בשנת 2020 החל לשדר בטלוויזיה האינטרנטית "אונליין TV", תוכנית בשם החינוכית, בה הוא מביע את דעתו על נושאים אקטואליים. בשנת 2020 החל לשדר תוכנית טלוויזיה בHOT עם הראפר איתי לוקאץ' הנקראת "ריפליי", בה הם עוסקים בתוכניות גיימינג שונות מזמנים עברו. באוקטובר 2021 השתתף נשר בסרטו של נאור ציון "האחים חרירה 2" יחד עם יגאל עדיקא, אורי גבריאל, אמיר חצרוני ובינו גבסו. בשנת 2022 התארח בפודקאסט "המוג'ו של בן בן ברוך" ונכון ליוני 2024 הפודקאסט הביא למעלה ממעל 2 מיליון צפיות(!) ונחשב כבין הפודקאסטים הנשמעים ביותר בישראל. בשנת 2008 הורשע נשר בעבירות אלימות, ונידון על כך לעבודות שירות. בשלהי העשור השני של המאה ה-21, בעקבות סכסוך, הקליט נשר שיר דיס הלועג כלפי הראפר שי 360, שהחתים בעבר את נשר בלייבל "א.מ.ת.". בתגובה, תבע שי 360 את נשר על הוצאת דיבה, כשהוא דורש פיצוי של 269 אלף ש"ח. שי 360 זכה במשפט, ונשר נתבע לשלם את מלוא סכום הפיצוי. לדבריו, עקב כך עוקלה מכוניתו, והוא נזרק מדירתו, ועבר לגור ברחוב במשך חמישה חודשים. כמו כן פוטר לדבריו מעבודתו בחנות מוצרי חשמל, כיוון שגנב מהקופה וכן ממכשירי החשמל שבחנות. בדצמבר 2018 נידון לחודש וחצי עבודות שירות בשל עבירת איומים ושתי עבירות של הסתה לאלימות, זאת לאחר שבשנת 2014 ובשנת 2016 פרסם שני סרטונים בפייסבוק הקוראים לפגוע בחברת הכנסת חנין זועבי. במהלך 2015–2017, הסתכסך נשר עם הראפר סאבלימינל, נשר נהג לדבר על סאבלימינל במספר רב של שידורים חיים וראיונות והוציא מספר דיסים על סאבלימינל, ב-2015 העלה נשר לערוץ היוטיוב שלו סרטון בשם "אם יש לכם אומץ כנסו!", בסרטון נשר יוצא כנגד ראפרים שונים בסצנת ההיפ הופ הישראלית, וביניהם סאבלימינל. ב-2016 הוציא סרטון המשך בדף הפייסבוק שלו בו יוצא שוב כנגד הראפר. בהמשך 2017 הוציא את השיר "תן לי פה לייק", השיר הוא שיר דיס על הראפר. בשנת 2017 הוזמן נשר להתראיין לתוכנית "הצינור" על מנת לדבר על "זהב", שירם החדש של הצמד סטטיק ובן-אל תבורי, איתם שיתף נשר פעולה קודם לכן בשיר "דוביגל". בריאיון לעג נשר לצמד וטען כי שירם "נגנב" משירו של הזמר שון קינגסטון, "Beautiful Girls". בהמשך, הוזמן נשר להתראיין שנית בתוכנית, על מנת לדבר על שירם "טודו בום", וטען כי הצמד זייף את כמות הצפיות של הווידאו קליפ הנלווה לשיר. כמו כן, נהג נשר ללעוג לצמד בסרטוני סטרימינג בשידור חי בפייסבוק ובאינסטגרם שלו. בהמשך השנה, הוציאו סטטיק ותבורי את שירם "נמסטה", מתוכו המשפט: "לא רואה, לא שומע, לא מגיב / אם זה לא בחיוך אז אני לא מקשיב / לא מבין מה הקשר, גם כשמדובר ב.. (לא מגניב)", כשלאחריו נשמע קול של נשר, נתפס כמשפט שנועד להקניט את הראפר. בתגובה, פתח נשר שידור חי בעמוד האינסטגרם שלו בו הכריז כי יקליט שיר דיס על הצמד. בשנת 2018 הוציא את השיר העונה לשם "לירזובתאל". השיר זכה להצלחה רבה, תוך שנכנס אל המקום הראשון ברשימת "הסרטונים החמים" של יוטיוב וצבר מיליוני צפיות. באפריל 2022 הגיש סטטיק תביעת הוצאה דיבה על סך של 250 אלף ש"ח על טענותיו שבגד באשתו עם הזמרת אלה לי, רון נשר הגיש בקשה לעכב את התביעה מאחר שהוכרז כפושט רגל במסגרת הליך פשיטת רגל שמתנהל כנגדו. נשר מתגורר ברמת גן עם יפית אמון, בנה מנישואיה הקודמים, שתי בנותיהם ובנם. 2018: ראש העיינשטיין/אינלונימוס 2011: מי אידיוט (בהרכב האידיוטים) 2021: חלומות בטון רון נשר, ברשת החברתית פייסבוק רון נשר, ברשת החברתית אינסטגרם רון נשר, סרטונים בערוץ היוטיוב רון נשר, במסד הנתונים הקולנועיים IMDb (באנגלית) רון נשר, באתר שירונט רון נשר, באתר אפל מיוזיק (באנגלית) רון נשר, באתר ספוטיפיי רון נשר, באתר MusicBrainz (באנגלית) רון נשר, באתר Yandex.Music (ברוסית) רון נשר, באתר Discogs (באנגלית) רון נשר, באתר Genius רון נשר, דף שער בספרייה הלאומית רון נשר, באתר טיידל (באנגלית) "2016 זאת השנה שלי. אני אשתלט על כל מדיה אפשרית", באתר ‏מאקו‏ ניר וולף, הנשר נחת, באתר ישראל היום, 13 ביוני 2019 "2016 זאת השנה שלי. אני אשתלט על כל מדיה אפשרית", באתר ‏מאקו‏, 1 בינואר 2016 ניר וולף, הנשר נחת, באתר ישראל היום, 13 ביוני 2019 "2016 זאת השנה שלי. אני אשתלט על כל מדיה אפשרית", באתר ‏מאקו‏, 1 בינואר 2016 Sascha Engel (2007-05-15), לא בא סתם - יאמאנז / The Yaman's, נבדק ב-2019-06-14 Ron Nesher official (2015-07-30), רון sky נשר - #דוביגל, נבדק ב-2019-06-14 רון נשר: "תוך פחות משנה אין יותר סטטיק ובן אל", באתר פרוגי, ‏30 בינואר 2017 הצינור (2017-08-01), רון נשר מדבר לראשונה על משפט משיר!, נבדק ב-2019-07-17 רון נשר VS סטטיק ובן אל: הקרב האחרון, באתר ‏מאקו‏, 25 בינואר 2018 Ron Nesher official (2015-11-26), אם יש לכם אומץ כנסו!, נבדק ב-2019-06-14 Ron Nesher official (2018-07-25), סקיי | פ.ל.ד = פתחתי לך ד'תחת (מארח את לירז&בתאל), נבדק ב-2019-06-14 ניר וולף, שישבת, באתר ישראל היום, 13 ביוני 2019 קבלו את האלבום והסינגל החדש של רון נשר!, באתר ישראל בידור רון נשר נגד דודו פארוק, נבדק ב-2019-11-21 משולי רנד ועד רמי קלינשטיין: הפרויקט שמחבר אמנים לרבי נחמן מברסלב, באתר "סרוגים", 31 בדצמבר 2019 אלמוג טבקה ורון נשר שחור בהיר, באתר yosmusic, ‏13 בפברואר 2024 רון נשר בחיקוי של שייע פייגנבויים – אחד על אחד!!!, באתר רדיו דרום, 27 בנובמבר 2014 יושבים עם רון נשר & אבי ג'וני עזרי #1 (סיכום עשור), נבדק ב-2019-12-30 אונליין TV, ברשת החברתית פייסבוק האחים חרירה 2, סרטון באתר יוטיוב ניר וולף, הנשר נחת, באתר ישראל היום, 13 ביוני 2019 אורן פרסיקו, "הלוואי תיפלי לי לידיים שאני אדפוק לך כיסא לתוך הראש, אשחט אותך ואצלם את זה ואעלה את זה לפייסבוק רק בשביל לקבל לייקים", באתר העין השביעית, 18 בדצמבר 2018 אם יש לכם אומץ כנסו!, נבדק ב-2019-08-02 האמת של רון נשר - חלק ב' היי לך קובי (סאבלימינל)..., נבדק ב-2019-08-02 מערכת הצינור, הראפר תוקף וטוען: "המצאתי את סטטיק ובן-אל, הם מייצרים זבל טהור", באתר חדשות 13 (לשעבר ערוץ עשר), 20 בינואר 2017 מעריב אונליין, ‏"בובה לובשת ממחטות, הסתנוורת מהכסף": השותף לשעבר תוקף את סטטיק, באתר מעריב אונליין, 1 בינואר 2018 רון נשר מבטיח לנקום: "אני אוציא שיר שנקרא סטטיק ובן אל", באתר חדשות 13, 4 בינואר 2018 הנקמה של רון נשר: השיר שמלכלך על סטטיק ובן אל, באתר חדשות 13, 29 בינואר 2018 רון נשר VS סטטיק ובן אל: הקרב האחרון, באתר ‏מאקו‏, 25 בינואר 2018 רון נשר on Instagram: "ואז הגיעה שיילו!!! זה היה קשה וארוך מאוד עם משבר רפואי עולמי ולחץ בין חדרי בית החולים. אבל יפית הגיבורה שלי עברה את זה בגבורה של לביאה…", באתר Instagram (באנגלית)